E – INFO4

**ERASMUS+ PROGRAM**

**INFORMACIJE O MOBILNOSTI STUDENTA U**

**OKVIRU STRUČNE PRAKSE**

Pod stručnom praksom u odlaznoj mobilnosti podrazumijeva zapošljavanje studenta u trajanju od minimalno 30 sati tjedno:

* Opcija 1. Student upiše, sluša i polaže kolegije i piše završni ili diplomski rad ili doktorsku disertaciju i odrađuje stručnu praksu *(napomena: u pravilu podrazumijeva studijski boravak i stručnu praksu na sveučilištu na kojem boravi)*
* Opcija 2. Student odrađuje stručnu praksu
1. **UVJETI I KRITERIJI OSTVARENJA MOBILNOSTI**

**a) Status studenta i godina studija**

* Mobilnost mogu ostvariti svi studenti (redoviti i izvanredni) isključivo pod uvjetom da su u vrijeme predviđene mobilnosti upisanu u drugu godinu preddiplomskog ili višu godinu studija.
* Student koji je upisan na zadnju godinu preddiplomskog studija, a prijavljuje se za realizaciju stručne prakse na prvoj godini diplomskog studija, može se prijaviti na stručnu praksu samo u ljetnom semestru.
* Obavljanje stručne prakse u inozemstvu na radnom mjestu može se realizirati u okviru godine dana od završetka studija-diplomiranja *(napomena: kod prijave na natječaj potrebno je imati status studenta)*
* U slučaju ako student odrađuje prasku nakon diplomiranja u Diploma Supplement/Dopunsku ispravu o studiju ne upisuje se da je student praksu obavio.
* **Dakle, student NE MOŽE ostvariti mobilnost u okviru stručne prakse**:
	+ na prvoj godini preddiplomskog studija
	+ u ljetnom semestru na četvrtoj godini preddiplomskog studija (razlog: praksa na FMTU)
	+ u zimskom semestru diplomskog studija
	+ u zimskom semestru doktorskog studija

**b) Razina poznavanja jezika**

* Obvezno je poznavanje engleskog jezika – minimalna razina B2, odnosno viša/niža ako je predviđeno Ugovorom o obavljanju stručne prakse ili jezika koji je nužan za obavljanje prakse
* Student koji prođe natječaj Sveučilišta, prije mobilnosti, dužan je proći testiranje poznavanja jezika *(napomena: samo se testiraju sljedeći jezici engleski, talijanski, njemački, španjolski, francuski i nizozemski jezik)*. Testiranje će se obaviti on-line, a student koji ostvari rezultat manji od tražene minimalne razine dužan je tijekom boravka pohađati on-line tečaj, a nakon ostvarene mobilnosti dužan je ponoviti testiranje.

**c) Mjesto odrađivanja praske i pronalaženje stručne prakse**

* Stručnu praksu moguće je obaviti u tvrtkama, ustanovama, organizacijama i ostalim subjektima koje imaju status pravne osobe
* Mjesto za obavljanje stručne prakse studenti mogu pronaći uz pomoć posredničkih agencija, samoinicijativno ili uz pomoć mentora/Erasmus koordinatora na svojoj sastavnici
* Stranice na kojima je moguće pretraživati ponude za obavljanje stručne prakse (<http://www.fthm.uniri.hr/index.php/studenata/mob-praksa>)
* **Stručnu praksu NIJE MOGUĆE obaviti u sljedećim ustanovama:**
	+ Europskim ustanovama (popis dostupan na ec.europa.eu/institutions/index\_en.htm);
	+ Ustanovama koje upravljaju programima Europske unije.
1. **FINANCIJSKA POTPORA I DULJINA BORAVKA**

**a) Financijska potpora i uvjeti ostvarivanja**

* Broj financijskih potpora ovisi o raspoloživosti sredstava Sveučilišta u Rijeci
* Student koji zadovolji uvjete natječaja Sveučilišta i uđe u krug stipendiranih ostvaruje financijsku potporu
* Student koji zadovolji sve uvjete natječaja, a ne uđu u krug stipendiranih može ostvariti mobilnosti o vlastitom trošku **(zero-grant Erasmus student)**
* Student koji je dobio potporu za zimski semestar može aplicirati za produljenje boravka i u ljetnom semestru
* Financijska potpora može se dobiti za svaku razinu studiranja (preddiplomska, diplomska i poslijediplomska razina) u maksimalnom ukupnom trajanju od 12 mjeseci na svakoj razini, neovisno o broju i vrsti mobilnosti (studijski boravak ili praksa)
* Financijska potpora ne može se ostvariti ako će boravak biti dodatno financiran iz sredstava EU (**dvostruko financiranje**)
* U dvostruko financiranje ne ubrajaju se nacionalne stipendije ni sredstva koja Sveučilišta odluče izdvojiti u svrhu potpore za studente
* Studenti s invaliditetom imaju pravo na uvećani iznos financijske potpore *(za detaljnije: vidjeti uvjete natječaja Sveučilišta)*

*Kriteriji ostvarivanja financijske potpore*

* Potpuno i ispravno ispunjen prijavni obrazac; dostavljena kompletna natječajem Sveučilišta zatražena dokumentacija;
* Akademski uspjeh;
* Znanje jezika na kojem će se obavljati stručna praksa;
* Studenti kojima je ovo prva mobilnost u okviru programa Erasmus imaju prioritet.

Mjesečni iznos financijske potpore studentima u akademskoj godini 2015./2016. ovisi o zemlji mobilnosti (tablica u nastavku).

|  |  |
| --- | --- |
| Zemlja  | EUR |
| **GRUPA 1. Programske zemlje s visokim životnim troškovima:** Austrija, Danska, Finska, Francuska, Irska, Italija, Lihtenštajn, Norveška, Švedska, Švicarska, Ujedinjeno Kraljevstvo  | 560  |
| **GRUPA 2. Programske zemlje sa srednje visokim životnim troškovima:** Belgija, Hrvatska, Češka, Cipar, Njemačka, Grčka, Island, Luksemburg, Nizozemska, Portugal, Slovenija, Španjolska, Turska  | 510  |
| **GRUPA 3. Programske zemlje s nižim životnim troškovima:** Bugarska, Estonija, Mađarska, Latvija, Litva, Malta, Poljska, Rumunjska, Slovačka, Makedonija  | 460 |

**b) Školarina**

Studenti ostaju upisani na svojoj matičnoj ustanovi za vrijeme trajanja mobilnosti i dužni su nastaviti plaćati školarinu ako sami financiraju svoj studij.

**c) Vrijeme trajanja boravka**

*Vrijeme trajanja**studijskog boravka može trajati od 2 do 12 mjeseci, a najčešće se prijavljuje na*

* Zimski semestar (može se produžiti do maksimalno 12 mjeseci ovisno o preostalim sredstvima u sklopu odlazne mobilnosti Sveučilišta u Rijeci)
* Ljetni semestar
* Zimski i ljetni semestar (do maksimalno 12 mjeseci)